system
Răspunde în limba română, în stilul Wikipedia, cat mai corect gramatical.
user
Ce ai despre 1344?
assistant

1344 (MCCCXLIV) a fost un an bisect al calendarului iulian, care a început într-o zi de sâmbătă.

Evenimente 

 19 ianuarie: Regele Eduard al III-lea al Angliei organizează la Windsor o sărbătoare a Mesei rotunde.
 26 martie: Portul Algeciras din Maroc este atacat și ocupat de către castilieni.
 30 aprilie: Carol de Luxemburg întemeiază arhiepiscopia de Praga, independentă de cea de Mainz.
 1 mai: Charles de Blois, pretendent la ducatul de Bretagne, ocupă Quimper.
 16 iulie: Regele Pedro al IV-lea (cel Ceremonios) al Aragonului își impune dominația în insulele Baleare, după înlăturarea vărului său, Iacob al III-lea de Mallorca (totodată, conte de Roussillon și Cerdagne); cel din urmă se refugiază pe lângă vasalul său, contele de Foix.
 28 octombrie: Smyrna (astăzi Izmir), aflată în stăpânirea sultanului turcoman de Aydin, este ocupată de către o ligă cruciată a orașelor italiene Veneția și Genova, sprijinită de cavalerii ospitalieri din Rhodos.
 13 noiembrie: Luis de Cerda, conte de Clermont, este proclamat de către papa Clement al VI-lea ca rege al "Insulelor Fericite" (astăzi insulele Canare); ajuns în Canare cu două nave, este respins de către băștinași.
 6 decembrie: Erik Magnusson, fiul cel mai vârstnic al regelui Magnus al IV-lea al Suediei, este impus ca moștenitor al tronului, deși la vremea respectivă Suedia era o monarhie electivă.
 23 decembrie: Dogele Genovei, Simone Boccanegra, este destituit și se retrage la Pisa.

Nedatate 

mai: Între Salonic și Serres are loc prima confruntare militară dintre turci și regele sârb Ștefan al IV-lea Dușan.
Este întemeiat Tenochtitlan, capitala Imperiului aztec.
 Foamete în China.
Regele Ioan I al Boemiei intră în conflict cu Polonia; regele Ludovic I de Anjou al Ungariei vine în sprijinul unchiului său, regele Cazimir al III-lea și împreună participă la asediul Cracoviei.
 Varșovia devine capitala Mazoviei.

Arte, Știință, Literatură și Filozofie 

 21 noiembrie: Matthieu d'Arras începe construirea catedralei din Praga.

Înscăunări 

 25 decembrie: Giovanni di Murta, doge al Genovei.
 Saifa-Arad, rege al Ethiopiei (1344-1372).

Nașteri 

 9 februarie: Meinhard al III-lea, conte de Tirol și Gorizia (d. 1363)
 Azzo al X-lea d'Este, condottier italian (d. 1415)

Decese 

 17 aprilie: Constantin al IV-lea, rege al Armeniei (n. ?)
 11 iulie: Ulrich al III-lea, conte de Wurttemberg (n.c. 1286)
 1 august: Simone Martini, pictor din Siena (n. 1284)
 31 decembrie: Otto I de Pomerania (n. ?)

Gersonides, rabin și matematician evreu din Franța (n. 1288)
Paolino Minoritul, om de stat, cronicar și scriitor italian (n. ?)

Vezi și 
 Listă de conducători de stat din 1344

1344